Imtella' Lulju 14, 2021 - Aġġornata 15 Ta' Lulju, 2021 7:23am Rapport: Daphne Cassar L-ewwel edizzjoni tal-iStem Awards ġew organizzati mill-Kunsill Malti għax-Xjenza u t-Teknoloġija biex ikattru l-apprezzament għax-xjenza, l-inġinerija u l-matematika partikularment fost it-tfal u żgħażagħ. Iċ-Chairman Eżekuttiv tal-kunsill Malti għax-Xjenza u t-Teknoloġija, Jeffrey Pullicino Orlando, qal li dawn is-suġġetti għandhom potenzjal imprezzabbli u jwasslu liż-żgħażagħ u studenti lejn opportunitajiet ta' xogħol u riċerka f'Malta u internazzjonalment. "Biex ninkoraġixxu iktar tfal iktar żgħażagħ jieħdu suġġetti relatati mal-istem, jieħdu suġġetti relatati max-xjenza u japprofittaw ruħhom minn opportunitajet ta' xogħol tax-xjenza f'pajjiżna u jgħinu l-ekonomija ta' Malta timxi 'l quddiem." L-unur għall-ambaxxatur tal-istem intrebaħ mill-professur Joseph Borg bir-riċerka tiegħu fuq il-ġenetika u l-bioloġija mollikolari, bil-ħidma twassal biex l-ewwel laboratorju biomediku Malti se jitwassal l-istazzjon spazzjali internazzjonali fi proġett li jinvolvi tfal Maltin, gruppi u skejjel li lkoll se jkunu parti minn din il-missjoni. Huwa kien ippremjat wkoll bħala l-aqwa riċerkatur żagħżugħ minħabba l-abbilta' li jwassal tagħrif xjentifiku u riċerka multi dixxiplinarja b'passjoni u ħila. L-award għall-aqwa għalliema tal-iskola sekondarja u l-kontribut lejn l-ISTEM intrebaħ minn Sabrina Camilleri filwaqt li Dr Marie Brigulio kienet rikonoxxita bħala l-aqwa riċerkatriċi bix-xogħol tagħha jiffoka fuq diversi oqsma fosthom ir-riċerka fil-qasam soċjali, l-ekonomija u l-qasam ambjentali. Dr. Alexandra Bonnici rebħet l-unur għall-aqwa mara fl-ISTEM. Hija tmexxi id-dipartiment tas-Systems and Control Engineering l-Universita, u hija l-ewwel mara kap tad-dipartiment fl-istorja tal-Fakulta'. Il-Lifetime Award għal-Kontribut lill-ISTEM mar għall-Professur Irene Schriha li hi l-ewwel mara professura fil-Fakulta' tax-Xjenza fl-Universita' ta' Malta u riċerkatriċi akkademika fid-dipartiment tal-Matematika. L-aqwa unur għall-min iħaddem fil-kuntest STEM mar għall-Baxter, kumpanija li għall-iżjed minn 85 sena ilha timpjega inġinieri, xjenzati u nies b'ħiliet teknoloġiċi. L-aqwa proġett fil-komunita mar għat-tim Green House, organizzazzjoni li twettaq ir-riċerka mingħajr l-għan li tagħmel profitt u li kienet il-moħħ wara l-proġettt Orchids and Akustika li kien ipprempjat bħala l-aqwa proġett fil-komunita'. L-aqwa unur għall-proġett Steam mar għal Science in the City, il-festival li jiċċelebra x-xjenza filwaqt li li l-People's Choice intrebaħ mill-proġett tal-kumpanija taż-żfin Moveo, Diversly Typical, li tnebbaħ minn Diane Portelli u joħloq kuxjenza dwar kundizzjonjiet newroloġiċi u ġenetici fost it-tfal bil-għan li jinkoraġixxi l-għarfien u jkattar l-empatija. Il-ministru responsabbli għar-riżerka Owen Bonnici faħħar ix-xogħol tar-riċerkaturi li qal jiddedikaw ħajjithom u l-karrieri tagħhom favur ir-riċerka u l-innovazzjoni.